תעשיית ההייטק הישראלית ידועה ומוכרת בכל העולם. המון המצאות מוכרות יצאו מארצנו הקטנה, מהדיסק און קי ועד ה-waze. כנראה זו הסיבה שזכינו לתואר "אומת הסטארט אפ". המהפכה הזו הובילה לכך שחלומה של כל אמא ישראלית הוא לאו דווקא שהילד שלה יהיה רופא, אלא הייטקיסט.
עולם ההייטק בישראל חי, תוסס ובועט ומדי יום נוספות עשרות משרות חדשות. ההתקדמות הטכנולוגית יצרה צורך במשרות חדשות בעולם הייטק. אם פעם הייטקיסטים היו רק אנשים שמגיעים מעולם התכנות והפיתוח, הרי שהיום התווסף הצורך של אנשי שיווק ופרסום, מעצבים, אנשי סייבר, בודקי תוכנה ועוד.
מעבר למגוון המקצועות הרחב, אנשים רבים פונים להייטק בגלל שכמעט ואין תעשייה שמשתווה לתנאים שמציע התחום הזה. השכר הגבוה, התנאים המפנקים והעבודה המאתגרת מושכים עוד ועוד צעירים לפנות לתחום הזה שרק הולך ומתפתח.
אם גם אתם חלק מאותם אנשים וגם ההורים שלכם היו שמחים לראות אתכם עושים אקזיט מתוקשר, הנה כל הדרכים להיכנס לתחום.
לא כולנו עסקנו במקצועות המחשוב ואבטחת המידע בזמן שירותנו הצבאי ולכן, צריכים להתחיל את צעדינו, כמו כל דבר בחיים, בלמידה.
האופציה המוכרת לכולנו היא לימודים אקדמיים. לימודי תואר ראשון יכולים להימשך בין 3-4 שנים, הם מקנים כלי חשיבה מתודולוגיים וסיסטמתיים ורקע תיאורטי בתחום הנלמד.
אולם, יש גם לא מעט חסרונות בלימודים אקדמיים. החומר הנלמד בתואר, הוא ברובו תיאורטי על חשבון התנסות מעשית. התכנים מתעדכנים באופן איטי ולא מתאימים את עצמם לשינויים שמתרחשים בשוק העבודה. מעבר לכך, תנאי הקבלה לתואר אקדמי מאוד לא קלים ומשך הלימודים ארוך מאוד.
דרך נוספת להשתלב בהצלחה בעולם ההייטק, היא באמצעות קורסי הייטק - כיום, קיים מגוון רחב של מכללות שמציעות קורסים מרתקים המכשירים את בוגריהם להשתלבות מהירה וקלה בעולם הפורח של ההייטק. זאת ללא צורך לבלות שנים רבות בלימודי תואר ראשון. תוך חודשים ספורים תוכלו גם אתם להשתלב בעבודה מאתגרת בתעשייה הרווחית והפורחת עם תנאים מפנקים ושכר גבוה.
כך למשל, חברת HackerU, החברה המובילה בישראל להכשרה והשמת עובדים למקצועות ההייטק שפועלת למעלה מ-20 שנה בארץ ובעולם ומציעה את מסלולי הלימוד המקצועיים והמקיפים ביותר בשוק.
עולם ההייטק רחב ממה שרוב האנשים חושבים. בין אם אתה אדם יצירתי, או שאתה דווקא ריאלי וכזה של מדעים מדויקים, יש לך מקום בהייטק. בפגישת ייעוץ ללא עלות, יועצי הלימודים של האקריו, יערכו לך ריאיון אישי ויתאימו עבורך את הקורס המתאים לרקע ולדרישות שלך וישקפו בפניך את כל תכני הקורס.
ניתן לבחור מבין מגוון רחב של מקצועות בתחום ההייטק: קורס פיתוח אפליקציות ל-Android ול-iPhone, קורס סייבר ואבטחת מידע, קורס שיווק דיגיטלי, קורס בדיקות תוכנה QA, קורס בניית אתרים, קורס עיצוב גרפי עם התמחות בעיצוב חוויית משתמש (UX), קורס ניהול רשתות ואבטחת מידע, קורס אנימציה תלת מימדית, קורס פיתוח משחקים, קורס תכנות NET, קורס DBA Master וקורס ניהול שרתי לינוקס Linux.
אחרי פגישת הייעוץ בה נבחר תחום הלימוד, הסטודנט ייכנס אל שלב המיון. ב- HackerU, פותחה שיטת ייחודית, ובה נבדקת ההתאמה של הסטודנט לתחום הלימודים שבחר - בלי שיסכן את הכסף שלו!
קורס המיון אורך בין 20-40 שעות ובודק את יכולות המועמד ללימודי המשך ולהשמה לעבודה. שכן, במכללה קיימת התחייבות חוזית לעבודה בסיום הקורס, כך שהיא חייבת להתאים את הסטודנטים למה שקורה בשוק. לא עברת את שלב המיון? תקבל החזר כספי של שכר הלימוד ששילמת.
הקורסים ב-HackerU מקיפים ופרקטיים ביותר מבחינת כמות שעות הלימוד והתכנים מותאמים לשוק העבודה. בסופו של הקורס, הסטודנט מכין תיק עבודות ותוצרים שאותם הוא יכול להציג למעסיק פוטנציאלי שיראה את היכולות שלו. השעות הגמישות של הקורסים שקיימים במסלולי בוקר וערב, מאפשרים לסטודנטים לשלב עבודה עם לימודים.
תכניות הלימוד מבוססות על צרכי שוק העבודה ומתעדכנות בהתאם לחידושים בתחום. המרצים בעלי רקע מקצועי ורחב, מגיעים מתפקידים בכירים בעולמות הפיתוח, אבטחת מידע, דיגיטל ועיצוב ומעניקים קורס מקצועי ועדכני ביותר.
בנוסף, כל קורס מכשיר במגוון נושאי לימוד והסמכות משולבות כגון: מספר שפות תכנות במקביל בקורסי הפיתוח, שילוב בין חוויית משתמש ועיצוב בקורס בניית אתרים ולימוד כל מקצועות השיווק הדיגיטלי בקורס השיווק באינטרנט. כל הקורסים כוללים גם תרגול מעשי שמכשיר להתמודד עם משימות בעולם האמיתי.
ואם כבר מדברים על העולם האמיתי - כל סטודנט שעבר בהצלחה את שלב המיון, יקבל התחייבות חוזית לעבודה ומלגת לימודים עד 10,000 ₪ (גובה המלגה תלוי במסלול ההכשרה שנבחר). לקראת סיום לימודי הקורס ועם סיום ההסמכות, מתחיל תהליך ההשמה.
ב- HackerU יש חברת השמה מקצועית, שכל עבודתה היא למצוא לבוגרים עבודה בתחום הנלמד. התלמידים משתתפים בסדנה לחיפוש עבודה המתקיימת אחת לחודש ובה נלמדים מספר נושאים חשובים על תהליך חיפוש העבודה - כיצד לערוך קורות חיים אטרקטיביים, כיצד לאתר משרות רלוונטיות וכיצד להתנהל בראיון עבודה.
בשלב השני, נערכת פגישת הכנה פרטנית לראיונות עבודה מול צוות ההשמה. בפגישה נערכת סימולציה של ראיון עבודה. בתום הפגישה ניתנים פידבקים, חיזוקים ודגשים שמכינים לראיונות עבודה. משלב זה קורות החיים של הבוגר נשלחים על ידי מחלקת ההשמה אל עשרות חברות הייטק במשק, תוך ליווי אישי לאורך כל הדרך בתהליך ראיונות העבודה וההשמה - עד למציאת עבודה מתאימה.
אז אם גם אתם רוצים להשתלב במהירות בתעשיית ההייטק המצליחה בעולם - החלום היום ריאלי מתמיד.